kardosdrur/scandi-wiki huggingface dataset:
Simonsen & Weel

Simonsen & Weel A/S er en dansk virksomhed, oprettet i 1817, der forhandler operationsudstyr, hospitals- og klinikinventar, medicinsk teknik, kompressionstrømper, ernæringsprodukter, forbindstoffer, sygeplejeartikler, bandager og kirurgiske instrumenter til sundhedssektoren.

Historie
Grundlæggeren var den 31-årige I.I. Weel, der i 1817 åbnede forretningen i Farvergade i København. Året efter blev J. Simonsen optaget som medindehaver. I 1840 flyttede firmaet til Købmagergade 20, hvor det havde til huse indtil 1947, da udviklingen nødvendiggjorde flytning til større og mere tidssvarende lokaler. I.I. Weel, der trak sig tilbage i 1850, blev afløst af sin brodersøn, Edward Weel, der afgik ved døden i 1858. Da også Simonsen døde i 1857 overgik ledelsen til P. Th. Westi. I 1864 blev Westis slægtning, Julius Lippmann ansat i firmaet, som han overtog ved Westi's død i 1888.

Dennes søn, grosserer Kai Lippmann, indtrådte i firmaet i 1902 og overtog ved faderens død i 1928 ledelsen. På grund af en hurtig voksende omsætning var pladsspørgsmålet efterhånden blevet yderst akut, og i 1938 opførte man på Prags Boulevard 55, en bygning, der rummer fabrikation af forbindsstoffer, en gros salg af forbindsstoffer og sygeplejeartikler, værkstedet „Hofa" til fremstilling af hospitalsmøbler, bandagen samt et moderne elektromedicinsk
værksted. Selskabets administrative ledelse under grosserer Kai Lippmann samt hovedbogholderiet,
havde ligeledes til huse her. I 1940 blev tandlægeafdelingen etableret som et selvstændigt
aktieselskab, Kai Lippmann Dental Depot A/S, og flyttede i 1949, efter at have haft midlertidige lokaler i Store Kongensgade, til nye og moderne lokaler i nybygningen Nyropsgade 37. På grund af pladsmangel så man sig i 1947, nødsaget til at flytte hovedudsalget, instrument- og dyrlægeafdelingen fra Købmagergade til egen ejendom i Bredgade 43. Leder af instrument- og dyrlægeafdelingen var direktør Ole Lippmann, der som tredje generation overtog ledelsen i 1951.

Efter et hjerteanfald i 1988 trak Ole Lippmann sig som bestyrelsesformand i familiefirmaet, og i 1997 blev Simonsen & Weel solgt til det svenske investeringsselskab Bure Equity. 
I 2003 kommer Simonsen & Weel atter på danske hænder med Bladt og Co ApS og Bon & Co ApS som ejer og med hovedaktionær Rolf Bladt som adm. Direktør og Torben Bjerring som vicedirektør. 

I 2015 tiltrådte Erik Hald Nissen som adm. direktør og medejer.  

Pr. 1. januar 2021 købte engelske Diploma PLC virksomheden. Købet af Simonsen & Weel giver Diploma et strategisk brohoved til Nordeuropa. Simonsen & Weel fortsætter uforandret, med samme firmanavn og under fortsat ledelse af adm. direktør Erik HaldNissen.

Kilder og eksterne henvisninger

Simonsen & Weels hjemmeside
 Danmarks ældste forretninger 1100-1911, Kraks Forlag 1950

Danske virksomheder etableret i 1817
Industribygninger i København
Amagerbro
Medikovirksomheder i Danmark
Bob Mintzer

Robert Alan "Bob" Mintzer (født d. 27. januar 1953 i New Rochelle, New York, USA) er en amerikansk saxofonist, basklarinetist, komponist, arrangør og bigbandleder. 
 
Mintzer spillede sidst i 70'erne med Buddy Rich´s bigband, hvor han også skrev og arrangerede numre for bandet.

Spillede så i 80'erne med i elbassisten og komponisten Jaco Pastorius bigband Word of Mouth, og hans kvintet, med bl.a. andre trommeslageren Peter Erskine og trompetisten Randy Brecker.

I 1985 dannede han sit eget bigband, som indspillede en række interessante plader op gennem 80'erne til i dag, med en stjernebesætning håndplukket af Mintzer selv. 

Dette bigband blev en inovativ og nyskabende force i bigband musikken, og mange af Mintzers numre og arrangementer hører til standardskolen i bigband-musik i dag, og spilles Verden over. 

Mintzer er også med i fusionsgruppen Yellowjackets.

Diskografi med Bob Mintzer Big Band 
 Incredible Journey – 1985
 Camouflage – 1986
 Spectrum – 1988
 Urban Contours – 1989 
 Art of the Bigband – 1991 
 Departure – 1993 
 Only in New York – 1994 
 Techno Pop – 1994 
 The first Decade – 1995 
 Big Band Trane – 1996 
 Live 1996 – 1996
 Latin From Manhattan – 1998
 Homage to Count Basie – 2000
 Gently – 2003
 Live at MCG – 2004
 Old School New Lessons – 2006 
 Swing Out – 2008
 For The Moment - 2014
 Get Up - 2015

Saxofonister fra USA
Komponister fra USA
Jazzmusikere fra USA
Personer fra New York
A. Stelling

A. Stelling, nu Stelling A/S var en dansk farve-, lak- og fernisfabrik. I dag består virksomheden af enkelt detailforretninger med fokus på kunstnerartikler, tegne- og skriveartikler og papirvarer og indramning. Forretningerne ligger i i København og Aarhus.

Virksomheden blev grundlagt i 1860 som farvehandel på Gammeltorv 6 af H. Schønwandt (d. 1862). Efter grundlæggerens død overtoges forretningen af Anton Stelling (1836-1912), som i 1900 optog sine sønner, grosserer Walter Stelling (1869-1935) og dr.phil. Erwin Stelling (1870-1923), som kompagnoner. Samme år overtoges F.E. van der Aa Kühles lakfabrik, der blev begyndelsen til firmaets store fabrikskompleks på Valgårdsvej 2 i Valby, der blev opført med Christian Mandrup-Poulsen som arkitekt 1912-14. Nogle af disse bygninger eksisterer stadig.

Firmaet drev et detailudsalg i Arne Jacobsens kendte Stellings Hus, opført 1938 på Gammeltorv 6. I 1933 optog W. Stelling sin søn, Olaf Stelling (1909-1974), som kompagnon. Denne førte efter faderens død firmaet videre sammen med sin moder, fru Signe Stelling, indtil hendes død i 1947, hvorefter Olaf Stelling overtog virksomheden som eneindehaver. Dennes søn Christian Stelling, arbejdede ligeledes i forretningen, og drev den videre endnu nogle år efter Olafs død. Herefter blev virksomheden senere solgt, og Christian giftede sig med Ditte, og fik sønnen Torben Stelling.

Fabrikken lukkede i 1980'erne, det meste af grunden blev ryddet, og Toftegårds Plads opstod.

Kilder 
 Danmarks ældste forretninger 1100-1911, Kraks Forlag 1950

Eksterne henvisninger 
 Stellings hjemmeside 

Danske virksomheder etableret i 1860
Malingproducenter i Danmark
Tidligere virksomheder i København
Industribygninger i København
Arbo-Bähr & Co.

Arbo-Bähr & Co. A/S var en dansk virksomhed, der fremstillede apotekervarer. Den lå på Vodroffsvej 4-6 på Frederiksberg og er nu revet ned.

Firmaet blev grundlagt 1. december 1895 af apoteker Christian Frederik Emil Beck og cand.pharm. Carl Frederik Arbo-Bähr (1869-1920). Den 1. maj 1898 blev virksomheden omdannet til et aktieselskab med C.F.E. Beck som den første bestyrelses formand og C.F. Arbo-Bähr og apoteker Johs. Bertram Fischer-Simonsen (1860-1938) som selskabets direktører. I 1914 trådte Fischer-Simonsen ud af selskabets ledelse, og Arbo-Bähr fortsatte som enedirektør til sin død i 1920. Derefter blev kaptajn, cand.pharm. Knud Mogens Bjerre Momme (f. 1887) administrerende direktør. Selskabet beskæftigede i 1950 ca. 125 mennesker. Selskabet drev fabrikatian af forbindstoffer og handel med alle slags børne- og sygeplejeartikler samt farmaceutiske maskiner, hvorunder damplaboratorier. Selskabet var desuden særlig indrettet på apoteksetableringer.

Arbo-Bähr & Co. fik produceret apotekerkrukker hos L. Hjorth på Bornholm og fik eneforhandling af denne type apotekerkrukker uden for Bornholm i 1928. Disse krukker er mærket med "A B & C". Det er takket være samarbejdet med Arbo-Bähr, at fabrikken Hjorth udviklede de grå eller brune cylindriske apotekerkrukker, som stadig produceres på det arbejdende museum.

Kilder 
 Danmarks ældste forretninger 1100-1911, Kraks Forlag 1950
 Om L. Hjorths krukker 

Lægemiddelvirksomheder i Danmark
Tidligere virksomheder på Frederiksberg
Danske virksomheder etableret i 1895
Forsvundne bygninger, konstruktioner og anlæg i Frederiksberg Kommune
Nordisk Cyclefabrik

Nordisk Cyclefabrik A/S var en dansk cykelfabrik, der lå på Dampfærgevej mellem Dampfærgevej, Pakhusvej og Gittervej i Københavns Frihavn. Fabrikken er nedlagt, men dens bygninger findes stadig og rummer bl.a. Lagkagehuset.

Fabrikken blev etableret via vedtægter af 25. august 1896 og 9. april 1898. Bestyrelsen bestod i 1899 af 5 medlemmer og formand var vekselerer S.V.F. Heilbuth. Adm. direktør var hr. Halberstadt. Aktiekapitalen var på kr. 350.000.

Kilder 
 Theodor Green, Danske Fonds og Aktier 1899, København: Ludvig Jørgensens Bogtrykkeri 1899. Tilgængelig hos Google Books

Tidligere virksomheder i København
Køretøjsproducenter i Danmark
Danske virksomheder etableret i 1896
Industribygninger i København
Østerbro
Hans Just

Hans Jacob Hvalsøe Just (8. oktober 1840 i Ude Sundby – 2. februar 1912 i København) var en dansk grosserer og etatsråd. I 1867 grundlagde han vinfirmaet Hans Just på Østerbro i København.

Just var medlem af bestyrelsen for Spritfabrikken Fortuna, som han selv var medgrundlægger af, og af kontrolkomitéen for Andels-Livsforsikrings Anstalten. Han var formand for den københavnske afdeling af De danske Vaabenbrødre, Ridder af Dannebrog og Dannebrogsmand.

Kilder 
 Kraks Blaa Bog 1910

Eksterne henvisninger 
 

Riddere af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Grosserere fra Danmark
Personer i den 2. Slesvigske Krig fra Danmark
Voss (virksomhed)

Ernst Voss Fabrik A/S, senere blot Voss og nu Voss-Electrolux, er en dansk metalvarefabrik og jernstøberi i Fredericia, der nu indgår nu som et varemærke under Electrolux, som overtog Voss i 1980.

Voss blev grundlagt 6. november 1878 af oberst Ernst von Voss. Virksomheden begyndte som et lille værksted med 2-3 mand og beskæftigede ved udgangen af 1949 440 personer. Den 6. januar 1897 omdannedes firmaet til et aktieselskab, og grundlæggerens ene søn, Ditlev von Voss (1858-1930), blev administrerende direktør, medens den anden søn, Gustav von Voss (1866-1929), virkede som teknisk leder af virksomheden. I årene omkring århundredskiftet oparbejdede de to brødre en betydelig eksport til de skandinaviske lande, Rusland, og selv så fjerne lande som Sydafrika og Mexico.

Udvidelser af fabrikken og forbedringer fandt løbende sted, specielt efter en stor brand i året 1931, og fabriken omfattede i året 1950 et areal på 16.994 m2. Fabrikken havde i København et prøvelager (Jernbanegade 4), hvortil var knyttet 18 funktionærer. Af fabrikkens arbejdere og funktionærer kunne i 1950 160 holde 25 års jubilæum for deres ansættelse på fabrikken. Fabrikken blev udvidet igen 1961.

Fabrikationsprogrammet omfattede elektriske belysningsartikler: lysekroner, pendler, ampler, lampetter, kiplamper etc; gasartikler: gasvaskekedler, gaskomfurer, ovne, apparater etc; husholdningsartikler i støbejern, aluminium og rustfrit stål: gryder med låg, kasseroller, pander etc, specielle kogekar til elektriske køkkener, sanitetsartikler i rustfrit stål, handelsstøbegods, kundestøbegods; bygningsartikler: dørgreb, rustfast stålstøbegods og forskellige specialvarer.

Bestyrelse bestod i 1950 af højesteretssagfører Albert V. Jørgensen (f. 1886), direktør H. Lunding Smith (f. 1878), direktør Henry P. Lading (f. 1881 og direktør Knud Hannover (f. 1901).
Siden 1938 var civilingeniør Henning Bjerre (f. 1911) adm. direktør.

Eksterne henvisninger og kilder

Noter

Henvisninger 
 Danmarks ældste forretninger 1100-1911, Kraks Forlag 1950
 Voss hos Kulturarvsstyrelsen 

Danske virksomheder etableret i 1878
Ophørt i 1980
Virksomheder i Fredericia
Metalvirksomheder i Danmark
Electrolux
Elektronikmærker
Holstebro Idrætspark

KRØYER PARK er Holstebros største stadion med plads til 8.000 tilskuere, hvoraf 500 kan finde plads på overdækkede siddepladser. Holstebro Boldklubs førstehold spiller her sine hjemmekampe.

Referencer 

Fodboldstadioner i Danmark
Idrætspark
Idrætspark
Lise Lauritzen Loft

Lise Lauritzen Loft (født 25. september 1936, død 26. december 2018) var en dansk kvindesagsforkæmper, filantrop og erhvervskvinde, datter af skibsreder Knud og Kirsten Lauritzen. Fra 1976 til 1998 var hun medlem af JL-Fondets bestyrelse, og hun var kortvarigt bestyrelsesmedlem i Atlas A/S 1988-89.

Lise Lauritzen Loft uddannede sig som lægesekretær og siden afspændingspædagog og var som ung en af "rødstrømperne". Hun kæmpede som en af de første for at indføre fødselsforberedelseskurser og for at mænd kunne få lov til at være med til deres børns fødsler. Samtidig var hun en nøgleperson i Dannerhuset i København, der bistod voldsramte kvinder, hvor hun sad i bestyrelsen, ligesom hun var med i en række græsrodsbevægelser. Hun donerede en del af sin formue til Læger uden grænser, og var fredsvagt i Palæstina og støttede Fristaden Christiania. Hun var desuden i en periode forkvinde for bestyrelsen på Kogtved Søfartsskole.

I 1959 giftede hun sig med kaptajn Jim Loft, med hvem hun fik sine to døtre, Lilla og Susanne.

Kilder 
 Omtale hos JL-Fondet 
 Omtale hos Læger uden grænser

Erhvervsfolk fra Danmark
Politisk involverede personer fra Danmark
Danskere i 1900-tallet
Lise
Erhvervskvinder
Kvinderetsforkæmpere fra Danmark
Feminister fra Danmark
Filantroper fra Danmark
Windows Live Mesh

Windows Live Mesh (tidligere kendt som Windows Live FolderShare og Windows Live Sync) et en gratis fildelingssynkroniseringsservice fra Microsoft, som er designet til at tillade filer og mapper mellem to eller flere computere, i at blive synkroniseret med hinanden på Windows (XP eller nyere) og Max OS X-computere, ligesom Live Mesh data sync service.

Et maksimum på 20 mapper kan synkroniseres, indeholdende mapper på internettet. Hver mappe kan indeholde maksimum 20.000 filer og hver fil må ikke overstige 4 GB.

Windows Live Sync blev frigivet d. 11 december 2008. En nyere version kom i oktober 2009. 

En opdatering kom til Live Sync til Max d. 2. november 2009, som tillod support til Mac OS X 10.6

Microsoft
Internetteknologi

Windows Live Mesh er indstillet til at lukke ned på 13 februar 2013
Kedelsten

Kedelsten er en mineralsk aflejring, som bundfældes ved kogning eller stilstand i vand, navnlig i kedler. Kedelsten skyldes udfældning af salte og andre urenheder i vandet. I områder, hvor der er hårdt vand (stort indhold af mineraler i vandet), samles større mængder aflejring på bunden af for eksempel el-kedler end i områder med blødt vand (vand med færre mineraler). I naturen danner processen frådsten.

Vand
Kalk
Philip Tafdrup

Philip Tafdrup (født 1979) er en dansk digter og forfatter.

Han er søn af professor, dr.phil. Bo Hakon Jørgensen (født 1946) og forfatteren Pia Tafdrup.

Philip Tafdrup debuterede i 2010 med digt/foto-samlingen Cat loves Sean. I 2012 udkom prosasamlingen Wunderkammer og mini-digtsamlingen Tegn & varsler (Den Fynske Forårsudstilling).

Philip Tafdrup er blandt andet tildelt arbejdslegat fra Statens Kunstfond i 2010, legater fra Autorkontoen og Overretssagfører L. Zeuthens Mindelegat, samt arbejdsstipendier på Klitgården og refugiet San Cataldo.

Han udgav i sommeren 2023 romanen  “Havets storsind”.

Bibliografi 
 2010 Cat loves Sean, digt & fotosamling
 2012 Wunderkammer, prosasamling
 2012 Tegn & varsler, digtsamling
 2015 Kongen af Bali

Priser og udmærkelser 
2010 Statens Kunstfonds arbejdslegat
2011-12 Dansk Forfatterforening,  autorkontoen, projektlegat
Overretssagfører L. Zeuthens Mindelegat

Kilder

Eksterne henvisninger 
 Philip Tafdrups officielle hjemmeside
 Philip Tafdrup på Litteratursiden.dk

Digtere fra Danmark
Danskere i 2000-tallet
Jøder fra Danmark
Dansksprogede forfattere fra Danmark
Mandlige forfattere i det 21. århundrede
Hekluskogar

Hekluskogar er et projekt i Island til bekæmpelse af erosion og sandfygning efter udbrud fra vulkanen Hekla. Dette er Islands største reetablering af birkeskove og projektet dækker et område på over 90.000 ha.

Kilde 
 Hekluskogar 

Island
Skovrejsning
Ishøj Havn

Ishøj havn er et havneanlæg beliggende i Ishøj Strand. Havnen er opbygget af fire havneøer. Ishøj Havn er en af de største lystbådehavne i Danmark.

Eksterne links 
 Ishøj Havns hjemmeside
 Ishøj Sejlklubs hjemmeside
 Sydkystens Sejlklubs hjemmeside 
 Ishøj Søspejdere

Bygninger, konstruktioner og anlæg i Ishøj Kommune
Havn
Viper Series (ESP)

ESP Viper Series er ESP's elektriske guitar serie. Som de fleste ESP instrumenter, er formen af og bygger på mønstre fra andre producenter (i dette tilfælde en Gibson SG). Viper har som regel på en mahogni krop og ahorn hals med palisander gribebræt.

Den er monteret med EMG pick-up system. Den har 24-bånd. En tonecontrol, en volumecontrol og en shifter til at skifte mellem pick upperne. Den er udviklet i flere variant numere, som bl.a. den populære 400-standard. Numre er blot en betegnelse for hvad standard udstyr den kommer med.

Guitarmodeller i serien 
 ESP Viper Standard (Basic model)
 ESP Viper-400
 ESP VB-400
 ESP Viper-407
 ESP Viper-200FM
 ESP Viper-100FM
 ESP Viper-50
 ESP Viper-1000 Deluxe
 ESP Viper Custom

Guitarmodeller
Managed Service Provider

En Managed Service Provider (MSP) er typisk en informationsteknologisk udbyder, der forvalter og er ansvarlig for at levere en bestemt type tjenester til deres kunder, enten proaktivt eller fordi de (ikke kunden) skønner, at det er nødvendigt . De fleste MSP-virksomheder opkræver en fast månedlig regning, hvilket oftest gavner kunderne ved at give dem forudsigelige omkostninger.

Mange MSP-virksomheder leverer deres primære tjenester ved fjernadgang over internettet i stedet for at skulle udføre på kundebesøg på stedet, noget der normalt er både tidskrævende og dyrt. MSP-ydelser omfatter fjernnetværk, desktop- og sikkerhedsovervågning, patch-management og fjerntliggende data backup, samt teknisk bistand.
 
Managed services blev før i tiden oftest udbudt af store it-supportfirmaer, som det tidligere selskab EDS (Electronic Data Systems), der nu ejes af HP, IBM Global Services, TCS og Centerbeam. Modellen er i dag tilpasset små og mellemstore virksomheder.

Nogle af pionererne inden for hvad der er i dag er kendt som Managed Services, omfatter X-ISS (Houston, TX), Dynamic Digital Services (Philadelphia, PA), IPsoft (New York, NY), Software Development Technologies (Los Altos, CA), Apex IT Group (Philadelphia, PA), Architel (Dallas, TX), SWC Technology Partners (Chicago), RPA Houston / RPA Global (Houston), Alvaka Networks, (Irvine, CA), Dynasis (Atlanta), Altuscio Networks (Atlanta) , Techlinx (Atlanta), Centerpoint (Atlanta), MicroMenders (San Francisco Bay Area), SLPowers (South Florida), InCompass IT (Minneapolis), Corporate Technologies, LLC (Minneapolis), IQ Systems (Reno, NV), Panurgy (NY / NJ), Andor Systems (NSW, Australien), Connecting Point (Las Vegas), JWCS (Seattle) og MIAD (Markham, On).

Managed Services Providers tilbyder typisk flere prisstrukturer. Mest almindeligt er et pr.måned-gebyr, men MSP-virksomheder kan også opkræve regninger ved hjælp af en tid og materiale-model, samt pris pr. desktop, server eller netværksenhed. Mod dette gebyr, vil MSP-virksomheder overvåge deres klienters it-infrastruktur og løse eventuelle problemer der måtte opstå inden for denne. Dette giver ro i sindet og forudsigelige omkostninger for kunden (og forudsigelige indtægter til MSP-udbyderen). Administrerede tjenester er ofte set på som en måde for små og mellemstore virksomheder til at outsource deres it-behov til en lavere pris, frem for at opbygge en in-house IT-supportafdeling.

Referencer 

Informationsteknologi
MS Silja Symphony

MS Silja Symphony er en cruisefærge ejet af det estiske rederi Tallink Group, men drevet under Silja Line varemærket som Tallink har ejet siden maj 2006. Skibet forbinder Helsinki i Finland med Stockholm i Sverige via Mariehamn i Åland. Hun blev bygget i 1991 på Masa Yards værftet i Turku i Finland.

Mens Silja Symphony blev bygget på Wärtsilä Marineværftet gik det konkurs, og som et af dette resultat blev hun leveret flere måneder forsinket den 30. maj 1991. Den 1. juni blev hun sat på ruten Helsinki-Stockholm. Det nye skib, var det første som have en promenade gade på skibet. I modsætning til sit søsterskib, MS Silja Serenade blev skårsten bygget af aluminium, hvilket gjorde skibet mindre tungt. Silja Symphony var også den tredje skib til at nå frem til det sted hvor MS Estonia var sunket den 28. september 1994. 

Den 7. februar 1996 blev skibet sat i havn. I december samme år blev hendes motorer opgraderet med en såkaldt vand-spray teknologi, der kraftigt reduceret nitrogenoxidemissioner. For at holde det afgiftsfrie salg på Helsinki-Stockholm ruten i gang og pga. ny lovning på området fra EU satte man et stop i Mariehamn på ruten fra juni 1999. I 6. august 2001, blev en sværm af fisk suget ind i skibets kølevand indtagelse, hvilket resulterede i motorerne måtte lukkes ned pga. overophedning. På grund af motorens problem ankom skibet i Helsinki omkring 1 ½ time for sent. 

I januar 2004 sejlede skibet to specielle krydstogtstur til Tallinn i Estland for den finske virksomhed SOK. Lignende krydstogter blev igen udført i januar 2005. I januar-februar 2006, lige før salget af Silja Line til Tallink, blev Symphony og hendes søsterskib sent til en omfattende ombygning i Luonnonmaan telakka, i Naantali i Finland. Under en storm den 9. januar 2007 blev Symphony beskadet imens den var i havn i Mariehamn, hvilket resulterede i skader for cirka 600.000 euro. 

Der er nogle små ydre forskelle, på Symphony og hendes søsterskib Serenade som adskiller dem fra hinanden. Symphonys ydre dæk er f. eks er malet lyseblå (imens Serenades er grønne), øjnene på sæl logoet i Symphony's skårsten er blå imens de er hvid på blå skitse på Serenade, og lyskasse med skibets navn på Symphony er malet hvid imens Serenades er malet blå.

Dæk 
 1. Maskinrum 
 2. Maskinrum, kahytter 
 3. Vogndæk, besætningens opholdsrum
 4. Vogndæk, besætningens opholdsrum
 5. Spa, klub, kahytter, besætningens opholdsrum
 6. Konferencerum, Bistro, Café, Buffet, Tax-free butikker
 7. Natklub & casino, taxfree butikker, restauranter, Pub, legerum for børn
 8. Natklub, kahytter
 9. Suites, kahytter.
 10. Lounge, kahytter.
 11.Suite, kahytter.
 12.Soldæk, sauna, svømmepool og varmtvandsbassiner, besætningens opholdsrum
 13.Komandobroen, disco, lounge, biograf
 14.Helicopter dæk

Eksterne links 

 http://www.silja.com
 SILJAweb.com
 Valkeat Laivat (Finsk)
 Silja Symphony Video Clips 
  (Svensk)
 Serenetti  (Finsk)

Færger i Østersøen
Cruisefærger
Skibe bygget i Finland
Holmgård (Skals Sogn)

Holmgård var en hovedgård i Skals Sogn i det tidligere Rinds Herred, Møldrup Kommune, Viborg Amt, nu Viborg Kommune. Gården kendes tilbage til 1471 hvor den ejedes af Stig Vesteni. Hovedbygningen er en bindingsværksbygning fra midten af 1700-tallet, ombygget 1840 og 1970. Jorden blev udstykket omkring 1910.

Hovedbygningen, brolægningen og to lindetræer på østsiden af bygningen blev fredet i 1988.

Eksterne kilder og henvisninger
 J.P. Trap: Kongeriget Danmark, 4. udg. 1925
 Sagsbeskrivelse hos Kulturarvsstyrelsen

Herregårde i Viborg Kommune
Herregårde i Viborg Amt
Fredede slotte og herregårde i Danmark
Fredede bygninger, konstruktioner og anlæg i Viborg Kommune